Anzobas

Anzobas () – kalnų perėja Tadžikistane, Gisaro kalnagūbryje. Aukštis – 3372 m. Ši perėja žymi ribą tarp Karotegino krašto ir Sugdo provincijos. Anzobo perėja eina strategiškai svarbus kelias Dušanbė–Taškentas. Iš šiaurės į perėją eina nuolaidus šlaitas nuo Anzobo upės (Zeravšano baseinas) slėnio, o pietuose stačiu serpantinu leidžiasi link Varzobo aukštupio. Dėl sniego griūčių nuo gruodžio iki birželio perėja nepravažiuojama.

 Šaltiniai 

Kategorija:Tadžikijos geografija
Kategorija:Azijos perėjos